### | | | | --- | --- | | | | | --- | | **Byråd** 29. marts 2016 Sagsnr. 710-2016-10329 Dok.nr. 710-2016-128916 Sagsbehandler DPJBOJ | | 47.                 Lånoptagelse i henhold til låneramme 2015 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | ØK, BY |
| Lovgrundlag | Lånebekendtgørelsen og Udbudsloven |

###

**SAGENS INDHOLD**

Byrådet skal i denne sag tage stilling til lånoptagelsen
vedrørende 2015. I budget 2015 er der forudsat lånoptagelse på 56,0 mio. kr.

Kommunerne har på det
skattefinansierede område primært låneadgang til følgende områder:

· Energibesparende foranstaltninger

· Lån til betaling af ejendomsskatter

· Jordforsyning – 85 % af udgiften til erhvervelse af visse typer
af arealer og ejendomme.

Herudover er der mulighed for at opnå dispensation til
lånoptagelse på basis af ansøgninger og lånepuljer aftalt i forbindelse med de
årlige økonomiforhandlinger mellem staten og kommunerne.

Lånerammen, som udgør kommunens
mulighed for lånoptagelse, opgøres som summen af de udgifter, der er afholdt på
ovennævnte udgiftsområder i budgetåret.

Job og Økonomi har opgjort den samlede låneramme for 2015
til 64,3 mio. kr. inkl. en overført låneadgang på 3,7 mio. kr. fra 2014 vedr.
effektiviseringspotentiale. Opgørelsen af lånerammen beskrives nærmere i
bilaget ”Låneramme 2015”.

Lånerammen fordeler sig på følgende områder:

|  |  |  |
| --- | --- | --- |
| **Områder med låneadgang:** | **Budget 2015 (mio. kr.)** | **Låneramme 2015 (mio. kr.)** |
| ***Skattefinansieret område (ekskl. jordforsyning):*** |  |  |
| Energibank | 7,700 | 6,957 |
| ESCO – skoleområdet | 20,000 | 20,000 |
| ESCO – vejbelysning | 11,000 | 11,000 |
| Lån til betaling af ejendomsskat | 1,300 | 0,610 |
| Effektiviseringspotentiale i 2015 | 7,500 | 7,500 |
| Effektiviseringspotentiale overført fra 2014 |  | 3,719 |
| **Skattefinansieret område (ekskl.jordforsyning) i alt** | **47,500** | **49,786** |
| ***Jordforsyning****:* |  |  |
| Arealerhvervelse | 8,500 | 14,535 |
| **Områder med låneadgang i alt** | **56,000** | **64,321** |

Afvigelserne mellem budget 2015 og den opgjorte låneramme på
de enkelte områder er beskrevet i bilaget ”Låneramme 2015”.

I forbindelse med vedtagelsen af budget 2015-18 vedtog
Byrådet langsigtede økonomiske målsætninger for Favrskov Kommune. I henhold til
målsætningerne må gælden på det skattefinansierede område ekskl.
jordforsyningen som udgangspunkt ikke forøges.

Det fremgår af de økonomiske målsætninger, at der tages
særskilt stilling til, om der skal ske låneoptagelse i forbindelse med
ekstraordinære anlægsprojekter, hvor der er mulighed for lånefinansiering. For
eksempel ESCO-projekter.

Herudover kan der, i henhold til de økonomiske målsætninger,
optages lån indenfor jordforsyningsområdet.

**VURDERING**

Den opgjorte låneramme udgør 64,3 mio. kr. Det forventes, at
der afdrages 22 mio. kr. på gælden i 2016. Optages der lån på 64,3 mio. kr.,
forøges gælden med 42,3 mio. kr. Ud af lånoptagelsen på 64,3 mio. kr. kan 45,5
mio. kr. dog henføres til ekstraordinære anlægsprojekter med særlige
lånemuligheder samt lånoptagelse til jordforsyning.

Der er forespurgt om tilbud på følgende to lån hos Danske
Bank og KommuneKredit:

· Lån på 49,786 mio. kr. vedrørende øvrige områder med en løbetid
på 25 år

· Lån på 14,535 mio. kr. vedrørende jordforsyningsområdet med
løbetid på 25 år.

Danske Bank har ikke ønsket at give tilbud på lån, idet
banken vurderer, at den ikke kan konkurrere med KommuneKredits udbud af lån.

Til lånet vedrørende de øvrige områder (49,786 mio. kr.) anbefaler
KommuneKredit lån med basisrente for at udnytte de aktuelle lave renteniveauer.
Lån med basisrente betragtes som et fastforrentet lån. Lånetypen har historisk
set ligget lavere end traditionelle fastforrentede lån. Lån med basisrente og
udgifterne ved valg af alternative lånetyper beskrives nærmere i bilaget
”Låneramme 2015”.

Et lån med basisrente medfører en rentebetaling for kommunen
på 1,16 % p.a.

På jordforsyningsområdet (14,535
mio. kr.) anbefaler KommuneKredit et 25-årigt
aftalelån variabelt forrentet med tre måneders rentefastsættelse. Den aktuelle
rente er på minus 0,09 % p.a. På jordforsyningsområdet skal lånet indfries i
takt med, at jorden sælges. Med et variabelt forrentet lån er der ingen
kursrisiko ved indfrielse af lånet til de aftalte terminer.

**ØKONOMI**

Job og Økonomi anbefaler, at lånene optages i KommuneKredit.
Det anbefales endvidere, at der hjemtages to 25-årige lån i DKK. Et på 49,786
mio. kr. med basisrente og et på 14,535 mio. kr. med variabel rente.

Efter lånoptagelsen øges andelen af fastforrentede lån fra
71 % til 72 % af kommunens samlede låntagning (ekskl. ældreboliger).

De forventede udgifter til ydelser som følge af
lånoptagelsen er som udgangspunkt håndteret i forbindelse med budgetlægningen
for Budget 2015-18. Som følge af en anden sammensætning af lånoptagelsen end
forventet ved budgetlægningen samt et ændret renteniveau, vil de budgetmæssige
konsekvenser blive medtaget i en senere budgetopfølgning i 2016.

**INDSTILLING**

Direktøren for Job og Økonomi indstiller til Byrådet:

1. At der i KommuneKredit optages et 25-årigt lån med basisrente i DKK på 49,7876
mio. kr.

2. At der i KommuneKredit optages et 25-årigt lån med variabel rente i DKK
på 14,535 mio. kr.

3. At der gives anlægsbevilling på 64,321 mio. kr. til låneoptagelsen, som
finansieres af overførsel af rådighedsbeløb, afsat til låneoptagelsen, fra 2015
til 2016.

**BESLUTNING**

***Økonomiudvalget, 15. marts 2016:***

Fraværende:Nicklas Thygesen

Indstilles godkendt.

**Bilag**

|  |  |
| --- | --- |
| Låneramme 2015 | 710-2016-97811 |